สวัสดีค่ะ เมื่อวันศุกร์ช่วงเช้ามีอาการหน้ามืด+คลื่นไส้ พร้อมอาการถ่ายเหลว ตอนกลางวันปกติดี แต่เวลาทานอาหารเสร็จแล้วแตะตรงท้องส่วนบนพบว่าแน่นจนอึดอัด และมีอาการเรอบ่อยมากๆ หลังจากวันนั้นก็ยังคงมีอาการเวียนศีรษะ+ถ่ายเหลว+แน่นท้อง+เรออยู่เป็นพักๆค่ะ เลยกิน activated charcoal capsules ให้พอบรรเทาอาการ ที่สังเกตเพิ่มคือเวลาเวียนศีรษะ หูข้างซ้ายมักจะอื้อจนต้องอ้าปากกว้างๆหรือหาวเพื่อให้หูกลับมาปกติ ต้องไปพบแพทย์มั้ยคะ ?
สวัสดีค่ะสำหรับอาการเวียนศีรษะเป็นความหมายกว้างๆของอาการ ดังต่อไปนี้บ้านหมุน หรือรู้สึกเหมือนสิ่งรอบตัวหมุนหน้ามืดคล้ายจะเป็นลมเสียการทรงตัวมึนงง หนักหัวคลื่นไส้อาเจียนถ้าคนไข้มาด้วยอาการดังกล่าว แพทย์จะทำการถามประวัติ และตรวจร่างกายเพิ่ม เนื่องจากสามารถเป็นอาการแสดงของโรคดังต่อไปนี้โรคของหูชั้นใน ที่ทำหน้าที่ควบคุมสมดุลของร่างกาย ดังนั้นถ้าหูชั้นในมีความปกติ คนไข้จะมีอาการเวียนหัวได้ และโรคนี้ยังแบ่งออกได้อีกหลายโรค หลักๆคือ อาจจะมีความผิดปกติของการได้ยิน มีหูอื้อ หรือมีอาการเมื่อหันศีรษะเร็วๆความดันโลหิตต่ำลง พบมากในภาวะขาดน้ำหรือระบบไหลเวียนโลหิตผิดปกติไป อาจทำให้เวลาคนไข้เปลี่ยนท่าจากนั่งลุกขึ้นยืนแล้วมีอาการหน้ามืด หรือเวียนหัวได้ความผิดปกติของระบบประสาทโลหิตจาง หรือโรคซีดน้ำตาลในเลือดต่ำการสูญเสียเกลือแร่บางชนิดยาบางชนิดดังนั้น จากอาการดังกล่าวข้างต้นของคนไข้ สามารถเกิดได้จากหลายสาเหตุ เช่น ถ่ายเหลวมากจนขาดน้ำและเกลือแร่ หรือ โรคของหูชั้นใน เพราะมีอาการหูอื้อร่วมด้วย เป็นต้น จึงแนะนำว่าควรไปพบแพทย์เพื่อตรวจร่างกายค่ะ